
	COMISIA PENTRU ADMINISTRAŢIE PUBLICĂ,

AMENAJAREA TERITORIULUI ŞI ECHILIBRU ECOLOGIC 


	Bucureşti,
	   9.09.2008

	Nr.
	    26/2363


Către
BIROUL PERMANENT AL CAMEREI DEPUTAŢILOR

Vă înaintăm, alăturat, raportul asupra proiectului de Lege privind construirea de cămine studenţeşti, trimis comisiei pentru examinare pe fond, cu adresa nr.PLx.271 din 5 mai 2008.
PREŞEDINTE,
RELU FENECHIU
Comisia pentru administraţie publică, amenajarea teritoriului şi echilibru ecologic

COMISIA PENTRU ADMINISTRAŢIE PUBLICĂ,

AMENAJAREA TERITORIULUI ŞI ECHILIBRU ECOLOGIC
	Bucureşti,
	9.09.2008

	Nr.
	    26/2363


R A P O R T      
asupra proiectului de Lege privind construirea 

de cămine studenţeşti

În conformitate cu prevederile art.95 din Regulamentul Camerei Deputaţilor, Comisia pentru administraţie publică, amenajarea teritoriului şi echilibru ecologic a fost sesizată, prin adresa nr. PLx.271 din 5 mai 2008, cu dezbaterea pe fond în procedură obişnuită, a proiectului de Lege privind construirea de cămine studenţeşti.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.1517/05.11.2007)
· avizul favorabil al Comisiei pentru învăţământ, ştiinţă, tineret şi sport (nr.29/156/19.07.2008)

· avizul negativ al Comisiei juridice, de disciplină şi imunităţi (nr. PL-x 271/17.06.2008)

· punctul de vedere negativ al Guvernului (nr. 393/13.02.2008)

Proiectul de lege are ca obiect de reglementare construirea, în perioada 2008 – 2009, de cămine studenţeşti, cu sprijinul Guvernului şi al autorităţilor locale.
Comisia propune Plenului Camerei Deputaţilor respingerea  proiectului de lege din următoarele considerente: nu sunt prevăzute mijloacele necesare pentru acoperirea  minusului de venituri sau creşterea cheltuielilor, potrivit art.15 alin.(1) din Legea nr.500/2002 privind finanţele publice, cu modificările şi completările ulterioare.
De asemenea, se încalcă principiul autonomiei locale prin care autorităţile administraţiei publice locale administrează sau, după caz, dispun de resursele financiare, precum şi de bunurile proprietate publică sau privată a comunelor, oraşelor, municipiilor şi judeţelor, potrivit prevederilor art.10 din Legea administraţiei publice locale nr.215/2001, republicată.
Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată.

Proiectul de lege a fost dezbătut şi avizată în fond în şedinţa comisiei din data de 9.09.2008.

La lucrările comisiei au fost prezenţi 24 deputaţi, din totalul de 26 membri ai comisiei.

Raportul de respingere al comisiei a fost adoptat cu unanimitate voturi.
Camera Deputaţilor este Cameră decizională potrivit prevederilor art.75 din Constituţia României şi ale art.92 din Regulamentul Camerei Deputaţilor. 

